Mag ob mich liebet dir min gv̊t
Mag ob mich liebet dir min gv̊t·
vil mere danne dú magschaft·
so pfligst dv kranker neve sitte·
wilde ist dir frúndes  name·
entfrúndet vns min armv̊t·
so ist an dir swach der sippe haft
da hoͤnest dv dich sere mitte·
des dv dich selber scham·
frúnt dv bist gv̊t vnd haldest mich·
hab im der mag die magschaft zv̊ dem gv̊te·
min gv̊t ist lieber im danne ich·
im wont ein krankú frúntschaft in dem mv̊te·
mag ich wirt dir sam dv bist mir·
vnd merke es rehte· ob dv werest selb nv́nde·
vf dich verkoufen stet min gir·
ich gebe úch alse vmbe zwen rehte frúnde·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse